Aldri mer-organisasjonen

Aldri mer-organisasjonen (polsk: Stowarzyszenie "Nigdy Więcej") er Polens ledende antirasistiske organisasjon. Formålet til "Aldri mer" er å fremme flerkulturell forståelse og bidra til utviklingen av et demokratisk sivilsamfunn i Polen og i resten av Sentral- og Øst-Europa. ‘Organisasjonen er spesielt opptatt av utdanning som nivellerer rasemessige og etniske fordommer blant unge. 

"Aldri mer" ble grunnlagt av den polske sosialaktivisten Marcin Kornak (1968-2014). Kornak var også en dikter og låtskriver som samarbeidet med flere uavhengige rockeband. Fra en alder av femten år, som en konsekvens av en ulykke, levde han med fysisk funksjonshemning. 

Organisasjonen har eksistert som en uformell gruppe siden 1992, og ble offisielt registrert i 1996.

Formål 
De viktigste målene til "Aldri mer" er: 

 å bryte stillheten og øke bevisstheten om rasisme og fremmedfrykt;
 å etablere en bred og inkluderende bevegelse mot rasisme og diskriminering, samt for respekt, inkludering og mangfold;
 å eliminere eller marginalisere rasistiske, fremmedfiendtlige og antisemittiske tendenser i samfunnet.

Aldri mer har fått bred anerkjennelse både i hjemlandet og utenlands for sin omfattende virksomhet. Organisasjonens arbeid har blitt støttet av blant andre Jan Karski, Marek Edelman og Simon Wiesenthal, samt av Barack Obama og Kate Middleton, hertuginnen av Cambridge.

‘Aldri mer’ er en uavhengig organisasjon som ikke er tilknyttet noe politisk parti.

Aktivitet 
Siden 1994 har "Aldri mer" utgitt kvartalsvis magasinet Nigdy Więcej, hvorav mesteparten av artiklene er tilgjengelig digitalt, på både polsk og engelsk. 

"Aldri mer" står bak kampanjen "Musikk mot Rasisme" (Polsk: Muzyka Przeciwko Rasizmowi). Organisasjonen overvåker forbrytelser og hendelser av rasistisk og xenofobisk karakter, så vel som diskrimineringshandlinger i Polen, hvor alle rapporter blir samlet i Den Brune Boken (polsk: Brunatna Księga). Den koordinerer kampanjen "Rasism-Delete", hvilkens formål er å stenge nettsteder som fremmer rasisme. 

Organisasjonen driver også en sosial kampanje kalt "La oss sparke ut rasisme fra stadionene" (polsk: "Wykopmy Rasizm ze Stadionów"), rettet mot polske fotballsupportere, med formål om å rense fotballstadioner for fascistisk symbolikk, eliminere rasistiske rop og slagord, og skape et nettverk av antirasistiske fanklubber.

I 2011 initierte "Aldri mer" sammen med den polske utenriksministeren Radosław Sikorski en landsomfattende kampanje "Polen for alle" (polsk: Polska dla Wszystkich). Som en del av denne arrangeres det hvert år en konkurranse for å fremme interkulturell dialog og forhindre antisemittisme og fremmedfrykt.

Referanser 

Antirasisme
Polske organisasjoner
Organisasjoner etablert i 1996